CELEX: 32011R0192
Language: hu
Date: 2011-02-25 00:00:00
Title: A Bizottság 192/2011/EU rendelete ( 2011. február 25. ) a 68/2011/EU rendelettel a sertéshús tekintetében meghatározott magántárolási támogatásra vonatkozó egyedi intézkedések megállapításáról

26.2.2011   
            
            
               HU
            
            
               Az Európai Unió Hivatalos Lapja
            
            
               L 53/65
            
         A BIZOTTSÁG 192/2011/EU RENDELETE
   (2011. február 25.)
   a 68/2011/EU rendelettel a sertéshús tekintetében meghatározott magántárolási támogatásra vonatkozó egyedi intézkedések megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról szóló, 2008. augusztus 20-i 826/2008/EK bizottsági rendeletre (2) és különösen annak 23. cikke (3) bekezdésére,
   mivel:
   
               (1)
            
            
               A helyzet vizsgálata rávilágított annak veszélyére, hogy a sertéshúsra vonatkozó magántárolási támogatás összegének előzetes megállapításáról szóló, 2011 január 28-i 68/2011/EU bizottsági rendelettel (3) a sertéshús tekintetében bevezetett magántárolási támogatásra túl sok kérelem kerül benyújtásra.
            
         
               (2)
            
            
               Ezért indokolt felfüggeszteni a 68/2011/EU rendelettel létrehozott támogatási program alkalmazását és elutasítani a szóban forgó kérelmeket.
            
         
               (3)
            
            
               A spekuláció elkerülése érdekében indokolt, hogy e rendelet az Európai Unió Hivatalos Lapjában való kihirdetését követő napon lépjen hatályba,
            
         ELFOGADTA EZT A RENDELETET:
   1. cikk
   (1)   A 68/2011/EU rendelet alkalmazását a 2011. február 27-től2011. március 4-ig tartó időszakra fel kell függeszteni. Az említett időszakban benyújtott szerződéskötési kérelmek nem fogadhatók el.
   (2)   A 2011. február 22-e után benyújtott kérelmeket, amelyek elfogadásáról az (1) bekezdésben említett időszakban született volna döntés, a Bizottság elutasítja.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 25-én.
      
         
            a Bizottság részéről, az elnök nevében,
         José Manuel SILVA RODRÍGUEZ
         
            mezőgazdasági és vidékfejlesztési főigazgató
         
      
   
   
      (1)  HL L 299., 2007.11.16., 1. o.
   
      (2)  HL L 223., 2008.8.21., 3. o.
   
      (3)  HL L 26., 2011.1.29., 2. o.